Lauritz Riise

Lauritz Johan Riise (1910–1978) var en norsk teolog, lektor og Høyre-politiker fra Sortland og Brønnøysund. Han var stortingsrepresentant fra Nordland i perioden 1954–1957. Han bodde i Brønnøysund og arbeidet der som lektor 1939–1960, og var ordfører i Brønnøysund 1953 og 1956–1959. «L.J. Riise byens nye ordfører» «S.M. Gladsø atter valgt til ordfører» «Stortingsmann Lauritz Riise ny ordfører i Brønnøysund» «L Riise ble gjenvalgt som ordfører ved hjelp av loddtrekning»

I 1960 flyttet han tilbake til Sortland, der han dels var oppvokst, og overtok farsgården på Rise. Han var lektor ved Sortland gymnas fra 1960 til han gikk av med pensjon i 1973.

Riise var medlem av Sortland kommunestyre og formannskap 1964–1967. Han ble valgt av formannskapet til å representere kommunen i Nordland fylkesting. Han satt i både fylkesskolestyret og fylkessykehusstyret.

Han hadde latinartium fra Eid gymnas 1932, og var utdannet teolog med støttefag i historie.

 Referanser 

 Eksterne lenker 


Kategori:Stortingsrepresentanter fra Høyre
Kategori:Stortingsrepresentanter for Nordland
Kategori:Stortingsrepresentanter 1954–1957
Kategori:Ordførere i Brønnøysund
Kategori:Høyre-ordførere i Nordland
Kategori:Lokalpolitikere i Sortland
Kategori:Norske lektorer
Kategori:Personer fra Sortland kommune